|  |  |  |
| --- | --- | --- |
| PRODAJA BLAGA |  | OBR. 2 |

Št. ODOS: 3040-0007/2026

Št.: 2026-062

# NAVODILA PONUDNIKOM ZA IZDELAVO PONUDBE

1. **Zahteve po vsebini in obliki ponudbe**

Za popolnost in pravilnost ponudbe mora ponudnik predložiti naslednjo ponudbeno dokumentacijo:

* + podatke o ponudniku,
  + izpolnjeno in podpisano ponudbo,
  + podpisano izjavo o sprejemanju in izpolnjevanju pogojev iz razpisne dokumentacije.

Ponudba mora biti pripravljena v slovenskem jeziku.

1. **Pogoji in način oddaje ponudbe**

Kot ponudnik lahko nastopi vsak gospodarski subjekt, ki je registriran za dejavnost, ki je predmet prodaje.

Obrazec ponudbe mora biti v celoti izpolnjen in podpisan (scan).

Ponudnik posreduje ponudbo na priloženem obrazcu najkasneje ***do 16. 2. 2026 do 10.00 ure* osebno ali po pošti** na naslov Zavod Republike Slovenije za blagovne rezerve, Dunajska cesta 106, 1000 Ljubljana v zaprti kuverti z označbo »PONUDBA ZA ODKUP DG - NE ODPIRAJ« ali **v elektronski obliki,** na elektronski naslov sord@dbr.si z navedbo v zadevi: »PONUDBA ZA ODKUP DG – NE ODPIRAJ.«

Ponudba mora biti veljavna **30 dni od dneva odpiranja ponudb.**

Za pravočasno se šteje ponudba, ki bo prispela najkasneje do navedenega dne in ure. Ponudbe, predložene po izteku roka, bodo iz postopka izbire izločene.

Odpiranje ponudb ***bo 16. 2. 2026, ob 10:15*** ***uri in ne bo javno.*** O odpiranju ponudb se vodi zapisnik. Ponudniki bodo o rezultatih zbiranja ponudb pisno obveščeni po zaključenem ocenjevanju ponudb. Dodatnih pogajanj ne bo.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno na elektronski naslov [sord@dbr.si](mailto:sord@dbr.si).

Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je štiri (4) dni pred rokom za oddajo ponudb.

Kontaktna oseba bo na vsa vprašanja, ki jih bo dobila v roku iz prejšnjega odstavka, odgovorila najkasneje dva (2) dni pred iztekom roka za oddajo ponudb.

1. **Spremembe in dopolnitve ponudbene dokumentacije**

Zavod lahko v roku, določenem za oddajo ponudb, spremeni in dopolni ponudbeno dokumentacijo. Vse spremembe in dopolnitve bo Zavod objavil na svoji spletni strani. Zavod bo po potrebi podaljšal rok za oddajo ponudb in v tem primeru se pravice in obveznosti Zavoda ter ponudnikov vežejo na nove roke, ki posledično izhajajo iz podaljšanega roka za oddajo ponudb.

1. **Pogoji za ugotavljanje sposobnosti**

Ponudnik mora za sodelovanje v tem postopku izpolnjevati osnovno sposobnost ponudnika in sposobnost za opravljanje poklicne dejavnosti, ki sta opredeljeni v izjavi o sprejemanju in izpolnjevanju pogojev iz razpisne dokumentacije (Obr. 7), kar ponudnik potrjuje s svojim podpisom priloge.

1. **Finančno zavarovanje za a) dobro izvedbo pogodbenih obveznosti in b) plačilo blaga**

Glej Obr. 5 - Osnutek pogodbe o prodaji blaga in Obr. 6 - Osnutek garancije za dobro izvedbo pogodbenih obveznosti oz. plačilo blaga.

1. **Merilo za izbiro ponudbe**

Merilo za izbiro najugodnejše ponudbe je najvišja ponujena odkupna cena, izražena v EUR/l vključno z nadomestilom za varnostne zaloge in njenih derivatov ter brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost. Enotne cene v EUR/l se zaokrožijo na pet decimalnih mest natančno, zmnožki izračunov skupne vrednosti pa na dve decimalni mesti natančno.

Cena, po kateri ponudnik odkupi blago, last Zavoda, mora odražati tržne razmere.

Cena mora vsebovati vse stroške (popuste in stroške dobave blaga, špediterske, prevozne, carinske ter vse morebitne druge stroške…), povezane z izvršitvijo tega posla.

1. **Posebni pogoji oziroma zahteve Zavoda**

Posebni pogodji oziroma zahteve Zavoda:

* ponudniki lahko od zavoda pridobijo zadnja poročila o kakovosti blaga, s katerimi zavod razpolaga, ki pa za zavod niso zavezujoča,
* ponudniki lahko v roku do oddaje ponudb ob vnaprejšnjem dogovoru s skladiščnikom odvzamejo vzorce blaga in izvedejo analizo na lastne stroške,
* naročnik opozarja ponudnike, da pred oddajo ponudbe s skladiščnikom uskladijo tehnične značilnosti ter dinamiko izdaje/prevzema blaga,
* izbrani ponudnik se je dolžan z naročnikom in skladiščnikom dogovoriti glede režima izdaje in prevzema trošarinskega blaga (prenos v drugo trošarinsko skladišče, prodaja na trg …) in s tem povezanimi dajatvami,
* izbrani ponudniki so dolžni skladiščniku posredovati vse potrebne podatke za pravilno izpolnitev trošarinskih dokumentov najmanj 3 delovne dni pred dvigom blaga,
* izbrani ponudniki so dolžni skladiščniku najmanj 3 delovne dni pred začetkom izdaje blaga posredovati podatke o prevozu (registrske številke avtocistern, imena voznikov avtocistern, podatke o železniškem prevozu, predvidena dinamika),
* skladiščnik bo lahko kakovost izdanega in dobavljenega blaga kontroliral s sprotnim odvzemom vzorcev blaga na avtocisternah in/ali železniških cisternah,
  + besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila priloženih vzorcev, ki so priloženi v razpisni dokumentaciji,
  + plačilo celotne kupnine v roku, ki je določen v osnutku pogodbe, je bistvena sestavina predmetnega pravnega posla.

1. **Sklenitev pogodbe**

Pogodba za prodajo bo sklenjena s tistim ponudnikom, ki bo ponudil najvišjo ponudbeno ceno, in sicer najkasneje v roku 15 (petnajst) dni po ocenjevanju ponudb oz. najkasneje do roka veljavnosti ponudb.

Če ponudnik ne sklene pogodbe v roku iz prejšnjega odstavka, lahko Zavod podaljša rok za sklenitev pogodbe, vendar ne za več kot 15 dni, ali pa vnovči garancijo za resnost ponudbe. Če najugodnejši ponudnik ne podpiše pogodbe niti v podaljšanem roku, Zavod vnovči garancijo za resnost ponudbe.

Zavod si pridržuje pravico, da lahko do sklenitve pravnega posla, brez odškodninske odgovornosti, postopek ustavi. Zavod si pridržuje pravico, da ne glede na izpolnjevanje razpisnih pogojev ne sklene pogodbe o prodaji. Ne glede na izid postopka ponudnik ni upravičen do povrnitve stroškov v zvezi s pripravo ponudbe.

Če bo med prejetimi ponudbami več najugodnejših ponudb, bodo vsi najugodnejši ponudniki bodisi pozvani k predložitvi nove ponudbe ali pa bo Zavod z najugodnejšimi ponudniki opravil dodatna pogajanja, po izbiri Zavoda.